Noul sondaj realizat de IMAS, la comanda Europa FM, în luna noiembrie, arată care sunt cele mai noi intenții de vot ale românilor

Dacă în acest weekend ar avea loc alegeri parlamentare, românii ar vota în proporție de 39% cu PNL, în creștere importantă față de luna precedentă, când liberalii erau cotați cu 29,6%.

Este una dintre concluziile noului sondaj de opinie realizat de IMAS, la comanda Europa FM, în perioada alegerilor prezidențiale.

PSD rămâne tot la puțin peste 21 la sută, cu cât erau cotați social-democrații în sondaje și în octombrie.

În schimb, USR continuă să scadă, de la 16,4% în octombrie la 12 procente în noiembrie. Tendință de scădere și pentru ALDE – de la 4 la 3 procente – și pentru Pro Romania – de la 10 la peste 6 procente.





Sondajul IMAS a fost realizat prin interviuri telefonice în perioada 11 -27 noiembrie. Au răspuns 1011 persoane, cu vârste peste 18 ani. Marja de eroare este de +/- 3 %.